[{"text_idx": "#000000", "text": "Laagi ja Miileni viis ku\u0308simust"}, {"text_idx": "#000002", "text": "Ta\u0308nases telema\u0308ngus kohtuvad valitsev Eesti meister ja karikavo\u0303itja, Merilaine kommenteerib"}, {"text_idx": "#000003", "text": "Share this postClose sharing boxTa\u0308nases telema\u0308ngus kohtuvad valitsev Eesti meister ja karikavo\u0303itja, Merilaine kommenteeribTwitterFacebookLinkedIn"}, {"text_idx": "#000005", "text": "Credit24 Meistriliiga ma\u0308nguna\u0308dala lo\u0303petab ta\u0308nane Eesti klubide duell, kui Pa\u0308rnu Vo\u0303rkpalliklubi vo\u0303o\u0303rustab kell 17.00 algavas telema\u0308ngus Tartu Bigbanki. Ma\u0308ngu kommenteerivad Karl Rinaldo ja pika pausi ja\u0308rel taas mikrofoni ees istet vo\u0303ttev kohtunik ja 2019. aasta Eesti spordiso\u0303bralikem o\u0303petaja Mehis Merilaine."}, {"text_idx": "#000006", "text": "Nii mullune karikavo\u0303itja Tartu kui ka valitsev Eesti meister Pa\u0308rnu ma\u0308ngisid viimase ma\u0308ngu La\u0308ti esiklubi Jekabpilsi vastu. Kui tartlased teenisid neljapa\u0308eval kodus 3:0 vo\u0303idu, siis pa\u0308rnakad pidid eile peetud mats\u030cis leppima suurest eduseisust hoolimata lo\u0303puks 2:3 kaotusega. Ka hooaja ainsa omavahelise ma\u0308ngu on vo\u0303itnud Tartu, kes tuli 27. septembril peetud mats\u030cis kodus va\u0308lja 0:2 kaotusseisust ja teenis 3:2 vo\u0303idu."}, {"text_idx": "#000007", "text": "Tartu kasuks ra\u0308a\u0308givad seega nii tabeliseis, viimaste ma\u0308ngude tulemused kui ka mo\u0303ned puhkepa\u0308evad, mis neil ta\u0308nase kohtumise eel erinevalt vastastest vo\u0303tta olid. Pa\u0308rnu ma\u0308ngib aga ta\u0308na kodusaalis ja la\u0308heb kohtumisele vastu ta\u0308iskoosseisus. Tartu peab seevastu hakkama saama ilmselt taas 41-aastase kaptenist sidema\u0308ngija Kert Toobalita, kes ravib seljavigastust."}, {"text_idx": "#000008", "text": "Ta\u0308nase ma\u0308ngu otseu\u0308lekanne algab nii Kanal12\u2019s kui ka Postimees.ee\u2019s kell 16.55."}, {"text_idx": "#000015", "text": "Pa\u0308rnu Vo\u0303rkpalliklubi avaldas viimaks uue peatreeneri nime"}, {"text_idx": "#000020", "text": "Pa\u0308rnu na\u0308itas tulist vastupanu, kuid Tartu pani kuldsele hooajale kuldse punkti ja tuli Eesti meistriks!"}, {"text_idx": "#000021", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]